**Dario Cologna** (s. 11. maaliskuuta 1986 Santa Maria Val Müstair, Graubünden, Sveitsi) on sveitsiläinen uransa lopettanut maastohiihtäjä, olympiavoittaja, maailmanmestari ja maailmancupin voittaja. Hän asuu Sveitsin Val Müstairissa ja edustaa seuratasolla SC Val Müstairia. Hänellä on myös Italian kansalaisuus. Cologna ilmoitti syksyllä 2021 lopettavansa uransa kauden 2021–2022 jälkeen.

Myös Colognan veli Gianluca Cologna on maastohiihtäjä.

Arvokilpailut
-------------

Cologna saavutti junioreiden MM-kilpailuissa pronssia 10 kilometrin perinteisen hiihtotavan kilpailussa Kranj'ssa 2006. Hän voitti alle 23-vuotiaiden maailmanmestaruuden yhdistelmäkilpailussa ja 15 kilometrillä Tarvisiossa 2007 sekä 30 kilometrillä Malles'ssa 2008. Ensimmäisissä aikuisten arvokilpailuissaan, Liberecin MM-kilpailuissa 2009, hän sijoittui 15 kilometrin perinteisen kilpailussa kuudenneksi ja vapaan sprintissä neljänneksi. Vancouverin olympialaisissa 2010 Cologna voitti kultaa 15 kilometrin vapaan hiihtotavan kilpailussa. Hänestä tuli ensimmäinen sveitsiläinen maastohiihdon olympiavoittaja. 50 kilometrillä hän oli kymmenes ja yhdistelmäkilpailussa kolmastoista.

Oslon MM-kilpailuissa 2011 hän oli sprintissä yhdeksäs. Val di Fiemmen MM-kilpailuissa 2013 Cologna voitti yhdistelmäkilpailun ja oli 15 kilometrin vapaalla kahdeksas. Päätösmatkalla 50 kilometrillä Cologna saavutti hopeaa. Sotšin olympialaisissa 2014 hän voitti yhdistelmäkilpailun ja 15 kilometrin perinteisen hiihtotavan kilpailun. Falunin MM-kilpailuissa 2015 Cologna saavutti hopeaa yhdistelmäkilpailussa ja oli kuudes 50 kilometrin perinteisen kilpailussa. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa seitsemänneksi.

Cologna voitti Pyeongchangin olympialaisissa 2018 kultaa 15 kilometrin vapaan hiihtotavan väliaikalähtökilpailussa. Hän on ensimmäinen hiihtäjä kautta aikain, joka on voittanut 15 km hiihdon kolmissa peräkkäisissä olympiakisoissa (Vancouver 2010, Sotši 2014 ja Pyeongchang 2018). Pyeongchangin yhdistelmäkilpailussa hän oli kuudes ja 50 kilometrin perinteisen hiihtotavan yhteislähtökilpailussa yhdeksäs. Seefeldin MM-kilpailuissa 2019 hän sijoittui 15 kilometrin perinteisen hiihtotavan kilpailussa kuudenneksi, 50 kilometrin vapaan kilpailussa seitsemänneksi ja yhdistelmäkilpailussa 14:nneksi. Oberstdorfin MM-kilpailuissa 2021 hän oli 50 kilometrin perinteisen hiihtotavan yhteislähtökilpailussa yhdeksäs, yhdistelmäkilpailussa kymmenes ja 15 kilometrin vapaan hiihtotavan kilpailussa kolmastoista. Pekingin olympialaisissa 2022 hän sijoittui lyhennetyssä 50 kilometrin vapaan hiihtotavan yhteislähtökilpailussa 14:nneksi.

Maailmancup
-----------

Ensimmäisen maailmancupin osakilpailunsa Cologna hiihti Suomen Kuusamossa 26. marraskuuta 2006. Hän saavutti ensimmäisen palkintopallisijoituksensa 6. joulukuuta 2008 Ranskan La Clusazissa sijoittuen 30 kilometrin kilpailussa toiseksi. Cologna voitti Tour de Skin kaudella 2008–2009. Hän voitti kiertueella yhden osakilpailun, toisena päivänä käydyn takaa-ajokilpailun, johon lähti prologin jälkeiseltä kakkossijalta. Viimeiselle osuudelle hän lähti johtoasemassa, jonka säilytti maaliin saakka. Maailmancupkauden 2008–2009 finaalitapahtumassa Falunissa hän voitti 20 kilometrin yhdistelmäkilpailun. Hän lähti viimeisen päivän takaa-ajokilpailuun kärkipaikalla, jonka piti maaliin saakka. Samalla hän varmisti maailmancupin kokonaisvoiton. Normaalimatkojen cupissa hän oli toinen.

Cologna sijoittui maailmancupkaudella 2009–2010 kolmanneksi Tour de Skin kokonaiskilpailussa sekä Canmoren sprinttikilpailussa ja 15 kilometrillä. Maailmancupin finaalitapahtumassa Falunissa hän voitti prologin. Hän sijoittui neljänneksi sekä maailmancupin kokonaiskilpailussa että normaalimatkojen cupissa. Kaudella 2010–2011 hän voitti Tour de Skillä kokonaiskilpailun sekä Oberhofin ja Toblachin takaa-ajokilpailut. Maailmancupissa hän oli toinen Jällivaaran 15 kilometrin vapaan hiihtotavan kilpailussa sekä Kuusamon kolmen kilpailun avaustapahtumassa. Davosin vapaan hiihtotavan sprintissä hän sijoittui kolmanneksi. Maaliskuussa Salpausselällä hän voitti yhdistelmäkilpailun. Maailmancupin finaalitapahtumassa Falunissa hän oli kolmas. Hän voitti sekä maailmancupin kokonaiskilpailun että normaalimatkojen cupin.

Kaudella 2011–2012 Cologna sijoittui toiseksi Kuusamon kolmen kilpailun avaustapahtumassa. Hän voitti Roglan vapaan hiihtotavan sprintin ja oli toinen 15 kilometrin perinteisen hiihtotavan yhteislähtökilpailussa. Hän voitti Tour de Skin kokonaiskilpailun ja lisäksi Toblachissa käydyn 35 kilometrin vapaan hiihtotavan takaa-ajokilpailun. Myöhemmin tammikuussa hän voitti Otepäässä perinteisen hiihtotavan sprintin ja 15 kilometrin kilpailut. Helmikuussa hän oli toinen Nové Měston 30 kilometrin perinteisen hiihtotavan yhteislähtökilpailussa ja Szklarska Poręban 15 kilometrin perinteisen hiihtotavan kilpailussa. Maaliskuussa hän voitti Lahden yhdistelmäkilpailun ja oli toinen Oslon 50 kilometrin perinteisen hiihtotavan yhteislähtökilpailussa. Hän voitti maailmancupin finaalitapahtuman Falunissa sekä maailmancupin kokonaiskilpailun ja normaalimatkojen cupin.

Kaudella 2012–2013 Cologna sijoittui Tour de Skin kokonaiskilpailussa toiseksi. La Clusaz'ssa hän oli 15 kilometrin perinteisen yhteislähdössä kolmas. Sotšissa hän oli toinen vapaan hiihtotavan sprintissä ja voitti yhdistelmäkilpailun. Davosissa hän sijoittui toiseksi perinteisen sprintissä ja 15 kilometrin vapaan hiihtotavan kilpailussa. Maailmancupin kokonaiskilpailussa hän oli kolmas ja normaalimatkojen cupissa toinen.

Cologna aloitti kauden 2013–2014 vasta helmikuussa toivuttuaan loukkaantumisesta. Hän sijoittui paluunsa jälkeen heti toiseksi Toblachin 15 kilometrin perinteisen hiihtotavan kilpailussa. Kaudella 2014–2015 Cologna sijoittui kolmanneksi Davosin 15 kilometrin perinteisen hiihtotavan kilpailussa. Tour de Skillä hän voitti prologin ja sijoittui kokonaiskilpailussa viidenneksi. Hän voitti Rybinskissä 15 kilometrin vapaan kilpailun ja sijoittui yhdistelmäkilpailussa toiseksi. Oslon 50 kilometrin vapaan hiihtotavan yhteislähtökilpailussa hän oli toinen. Hän sijoittui maailmancupin kokonaiskilpailussa toiseksi ja voitti normaalimatkojen cupin.

Cologna sijoittui kaudella 2016–2017 Tour de Skin kokonaiskilpailussa kolmanneksi ja maailmancupin yhteispisteissä seitsemänneksi. Tour de Skillä 2017–2018 hän voitti Lenzerheiden 15 kilometrin perinteisen hiihtotavan kilpailun ja 15 kilometrin vapaan hiihtotavan takaa-ajokilpailun. Hän voitti Tourin kokonaiskilpailun lähes puolentoista minuutin erolla ennen Martin Johnsrud Sundbyä. Hän voitti samalla kaudella kaksi vapaan hiihtotavan yhteislähtökilpailua: Seefeldin 15 kilometriä ja Oslon 50 kilometriä. Falunin finaalitapahtumassa hän oli kolmas. Hän sijoittui maailmancupin kokonaiskilpailussa toiseksi ja voitti normaalimatkojen cupin.

Kaudella 2019–2020 Cologna sijoittui kolmanneksi Davosin 15 kilometrin vapaan hiihtotavan kilpailussa. Maailmancupin kokonaiskilpailussa hän oli kymmenes.

Muut kilpailut
--------------

Tammikuussa 2008 Cologna voitti Sveitsin mestaruuskilpailuissa takaa-ajon. Vuonna 2010 hän voitti maansa sprinttimestaruuden. Seuraavana vuonna hän voitti sprintin, 15 kilometrin ja yhdistelmäkilpailun Sveitsin mestaruudet, vuonna 2012 sprinttimestaruuden. Vuosina 2013 ja 2014 hän voitti 15 kilometriä, ja vuonna 2014 myös takaa-ajon.

Lähteet
-------

1. 1 2 3 4  (Arkistoitu – Internet Archive) FIS (englanniksi) (Arkistoitu – Internet Archive)
2. ↑   Munzinger Online/Sport - Internationales Sportarchiv, viitattu 1.6.2020
3. 1 2 3 4 5 6 7 8 9 10 11 12 13 14  Dario Cologna Kansainvälinen hiihtoliitto (FIS).  (englanniksi)
4. ↑  Das Comeback der Saison: Tour-de-Ski-Sieger Dario Cologna *Bild*. Viitattu 17.3.2018. (saksaksi)
5. ↑  Sveitsin hiihtoässä Dario Cologna lopettaa uransa – iskee vielä olympiakauteen täydellä teholla  3.11.2021. yle.fi. Viitattu 25.3.2022.
6. ↑  Dario Cologna *sochi2014.com*.  Arkistoitu 19.2.2014. Viitattu 19.2.2014. (englanniksi)
7. ↑  Cross-Country Junior & U23 World Championships Men: U23 2 x 15 km *sports123.com*. Viitattu 13.12.2009. (englanniksi)
8. ↑  Cross-Country Junior & U23 World Championships Men: U23 15 km *sports123.com*. Viitattu 13.12.2009. (englanniksi)
9. ↑  Cross-Country Junior & U23 World Championships 2008 at Malles (ita) Men: U23 30 km Free Mass Start *sports123.com*. Viitattu 13.12.2009. (englanniksi)
10. ↑  Spitz, Sandra: Nine nations already medal in Cross-Country FIS. Viitattu 23.2.2010. (englanniksi)[vanhentunut linkki]
11. ↑  Falun (SWE) 01.03.2015 World Ski Championships - Men's 50 km C Mst FIS. Viitattu 4.3.2015. (englanniksi)
12. ↑  Heikkisen hurja loppu toi kymmenennen sijan – Colognalle kolmas peräkkäinen 15 kilometrin olympiakulta *yle.fi*. Viitattu 16.2.2018.
13. ↑  Jauhojärvi 10:s - Cologna voitti Tourin *mtv3.fi*.  4.1.2009. Viitattu 13.12.2009. [vanhentunut linkki]
14. ↑  ROUNDUP: Cologna and Roponen win double pursuit races *topnews.in*.  21.3.2009. Viitattu 13.12.2009. (englanniksi)
15. ↑  Cologna voittoon Falunissa ja maailmancupissa *keskipohjanmaa.com*.  22.3.2009. Viitattu 13.12.2009. [vanhentunut linkki]
16. ↑  Iivo Niskasen huippuvire jatkui aikuistenkin joukossa satakunnankansa.fi.  Arkistoitu 2.2.2014. Viitattu 1.2.2014.
17. ↑  FIS Tour de Ski (FIS) 07.01.2018 World Cup - Men's Overall Standings *fis-ski.com*. Viitattu 10.1.2018. (englanniksi)

Aiheesta muualla
----------------

* Colognan virallinen kotisivu (saksaksi)

|  |  |  |  |
| --- | --- | --- | --- |
| 

| * n
* k
* m
 Miesten 15 kilometrin hiihdon olympiavoittajat |
| --- |
|  |
| 
* 1956: Hallgeir Brenden
* 1960: Håkon Brusveen
* 1964: Eero Mäntyranta
* 1968: Harald Grønningen
* 1972: Sven-Åke Lundbäck
* 1976: Nikolai Bažukov
* 1980: Thomas Wassberg
* 1984: Gunde Svan
* 1988: Mihail Devjatjarov
* 2002: Andrus Veerpalu
* 2006: Andrus Veerpalu
* 2010: Dario Cologna
* 2014: Dario Cologna
* 2018: Dario Cologna
* 2022: Iivo Niskanen

 |

 |

Miesten hiihdon takaa-ajo- tai yhdistelmäkilpailun olympiavoittajat

|  |
| --- |
| 1992: Bjørn Dæhlie |
1994: Bjørn Dæhlie |
1998: Thomas Alsgaard |
2002: Thomas Alsgaard / Frode Estil |
2006: Jevgeni Dementjev |
2010: Marcus Hellner |
2014: Dario Cologna |
2018: Simen Hegstad Krüger |
2022: Aleksandr Bolšunov |

Miesten yhdistelmä- / takaa-ajohiihdon maailmanmestarit

|  |
| --- |
| 1993: Bjørn Dæhlie |
1995: Vladimir Smirnov |
1997: Bjørn Dæhlie |
1999: Thomas Alsgaard |
2001: Per Elofsson |
2003: Per Elofsson |
2005: Vincent Vittoz |
2007: Axel Teichmann |
2009: Petter Northug |
2011: Petter Northug |
2013: Dario Cologna |
2015: Maksim Vylegžanin |
2017: Sergei Ustjugov |
2019: Sjur Røthe |
2021: Aleksandr Bolšunov |
2023: Simen Hegstad Krüger |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |